标题：七绝·赤壁
诗歌原文
七绝·赤壁 　 杜牧
折戟沉沙铁未销，自将磨洗认前朝。 
东风不与周郎便，铜雀春深锁二乔。 
注解：
周郎：三国时东吴的大将周瑜。
铜雀：即铜雀台，故地在今河北省临漳县西。
二乔：东吴的美女大乔和小乔。
译文:
沉埋在沙中折断的战戟还没有腐蚀，自己拿起来磨洗认出是前朝的兵器。如果不是东风给周郎方便，铜台中深锁的就会是二乔。
作者简介
杜牧（公元803－约852年），字牧之，号樊川居士，汉族，京兆万年（今陕西西安）人，唐代诗人。杜牧人称“小杜”，以别于杜甫。与李商隐并称“小李杜”。因晚年居长安南樊川别墅，故后世称“杜樊川”，著有《樊川文集》。
人物生平
杜牧是宰相杜佑之孙，晚唐时期人。杜从郁之子，唐文宗大和二年进士，授宏文馆校书郎。后赴江西观察使幕，转淮南节度使幕，又入观察使幕。史馆修撰，膳部、比部、司勋员外郎，黄州、池州、睦州刺史等职，最终官至中书舍人。晚唐杰出诗人，尤以七言绝句著称。擅长文赋，其《阿房宫赋》为后世传诵。注重军事，写下了不少军事论文，还曾注释《孙子》。有《樊川文集》二十卷传世，为其外甥裴延翰所编，其中诗四卷。又有宋人补编的《樊川外集》和《樊川别集》各一卷。《全唐诗》收杜牧诗八卷。晚唐诗多柔靡，牧之以峻峭矫之。七绝尤有逸韵远神，晚唐诸家让渠独步。  
牧之有抱负，好言兵，以济世之才自诩。工行、草书。《宣和书谱》云：“牧作行、草，气格雄健，与其文章相表里。”董其昌《容台集》称：“余所见颜、柳以后，若温飞卿与（杜）牧之亦名家也”，谓其书”大有六朝风韵”。传世墨迹有《张好好诗》。著作甚富，主要著有《樊川文集》，《旧唐书》卷百四十七、《新唐书》卷百六十六皆有传。《张好好诗》，行草墨迹，杜牧太和八年（834）所书，此时年32岁。帖为麻笺，纵28.2厘米，横162厘米，46行，总322字。从整幅诗卷中可以看出，其书法深得六朝人风韵。真迹现藏故宫博物院。此篇书法作品气势连绵，墨笔酣畅，因是诗稿，所以更得朴实无华之美。卷首尾有宋、元、明、清人的题签、题跋印章。曾经宋直和分府、贾似道、明项子京张孝思、清梁清标、乾隆、嘉庆、宣统内府及张伯驹收藏。曾著录于《宣和书谱》、《容台集》、《平生壮观》、《大观录》等。杜牧由于以诗称著，故其书名为诗名所掩盖。此书刻入《秋碧堂法帖》。延光室、日本《昭和法帖大系》均有影印。
作品鉴赏
此诗的开头却只从一件不起眼的折戟写起。这一只与古代战争有联系的折戟，很自然地引起后文对历史的咏叹。凡是在历史上留下过踪迹的人物、事件，常会被无情的时光销蚀掉，也易从人们的记忆中消逝，就像这铁戟一样沉沦埋没，但又常因偶然的机会被人记起，或引起怀念，或勾起深思。正由于发现了这只折戟，使诗人心绪无法平静，因此他要磨洗并辨认一番，发现原来是“前朝”——三国赤壁之战时的遗物。这一场决定了三国鼎立局面的重大战斗，英雄云集，何等壮伟。“认前朝”又进一步勃发了作者浮想联翩的思绪，为后二句论史抒怀作了铺垫。全诗最精彩的，当然是久为人们传诵的末二句。这二句是议论。“认前朝”，本来可以写对这场战争的回顾，但是他省略了，所以不是缅怀，不是描述，也不是一般的历史评价，而是直接的对历史结局提出自己的评判。他不以成败论英雄，对战争的一方——曹操提出了有异于史家的评价。他认为历史上英雄的成功都有某种机遇。他在一个更高的层次观察、思考着历史，顿使诗歌平添一种更上一层楼的气概。不直言战争之胜败，而说“铜雀春深锁二乔”。用一“锁”字，重台密阁，更加重了藏娇之意。试想英雄如曹操者，于横扫天下胜利之后，拥江东二乔于铜雀台，弦歌艳舞，以享受缠绵之春色，当是何种得意气概。写设想中的东吴败亡，不言河山破碎，生民涂炭之类，而拈出“二乔”入魏以暗喻，同样把东吴领袖人物之风流儒雅的风神传递出来了。但是杜牧之写史论，除了为表现出非凡的见识，还曲折地反映出他的抑郁不平和豪爽胸襟。慨叹历史上英雄成名的机遇，是因为他自己生不逢时，有政治军事才能而不得一展。它似乎又还有一层意思：只要有机遇，相信自己总会有所作为，显示出一种逼人的英气。
文学成就
杜牧的文学创作有多方面的成就，诗、赋、古文都堪称名家。他主张凡为文以意为主，以气为辅，以辞采章句为之兵卫，对作品内容与形式的关系有比较正确的理解。并能吸收、融化前人的长处，以形成自己特殊的风貌。在诗歌创作上，杜牧与晚唐另一位杰出的诗人李商隐齐名，并称“小李杜”。他的古体诗受杜甫、韩愈的影响，题材广阔，笔力峭健。他的近体诗则以文词清丽、情韵跌宕见长。七律《早雁》用比兴托物的手法，对遭受回纥侵扰而流离失所的北方边塞人民表示怀念，婉曲而有余味。《九日齐山登高》却是以豪放的笔调写自己旷达的胸怀，而又寓有深沉的悲慨。晚唐诗歌的总的趋向是藻绘绮密，杜牧受时代风气影响，也有注重辞采的一面。这种重辞采的共同倾向和他个人“雄姿英发”的特色相结合，风华流美而又神韵疏朗，气势豪宕而又精致婉约。
作品一览
五律·旅宿
旅馆无良伴，凝情自悄然。 
寒灯思旧事，断雁警愁眠。 
远梦归侵晓，家书到隔年。 
沧江好烟月，门系钓鱼船。 
五律·题扬州禅智寺
雨过一蝉噪，飘萧松桂秋。 
青苔满阶砌，白鸟故迟留。 
暮霭生深树，斜阳下小楼。 
谁知竹西路，歌吹是扬州。 
五绝·长安秋望
楼倚霜树外，镜天无一毫。 
南天与秋色，气势两相高。 
七绝·江南春
千里莺啼绿映红，水村山郭酒旗风。 
南朝四百八十寺，多少楼台烟雨中。 
七绝·登紫工山 
垂钓池边见老翁，戏言与鹤赴紫工。 
临峰之上知尧存，可怜秦皇梦如虹。 
七绝·山行
远上寒山石径斜，白云生处有人家。 
停车坐爱枫林晚，霜叶红于二月花。 
七绝·赤壁 
折戟沉沙铁未销，自将磨洗认前朝。 
东风不与周郎便，铜雀春深锁二乔。  七绝·秋夕
银烛秋光冷画屏，轻罗小扇扑流萤。 
天街夜色凉如水，卧看牵牛织女星。 
七绝·清明
清明时节雨纷纷，路上行人欲断魂。 
借问酒家何处有，牧童遥指杏花村。 
七绝·泊秦淮
烟笼寒水月笼沙，夜泊秦淮近酒家。 
商女不知亡国恨，隔江犹唱后庭花。 
七绝·登乐游原 
长空澹澹孤鸟没，万古销沉向此中。 
看取汉家何事业，五陵无树起秋风。 
七绝·过华清宫
长安回望绣成堆，山顶千门次第开。 
一骑红尘妃子笑，无人知是荔枝来。 
七绝·过勤政楼
千秋佳节名空在，承露丝囊世已无。 
唯有紫苔偏称意，年年因雨上金铺。 
七绝·寄扬州韩绰判官
青山隐隐水迢迢，秋尽江南草未凋。 
二十四桥明月夜，玉人何处教吹箫。 
七绝·将赴吴兴登乐游原
清时有味是无能，闲爱孤云静爱僧。 
欲把一麾江海去，乐游原上望昭陵。 
七绝·金谷园
繁华事散逐香尘，流水无情草自春。 
日暮东风怨啼鸟，落花犹似坠楼人。 
七绝·鹭鸶
雪衣雪发青玉觜，群捕鱼儿溪影中。 
惊飞远映碧山去，一树梨花落晚风。 
七绝·遣怀 
落魄江湖载酒行，楚腰纤细掌中轻。 
十年一觉扬州梦，赢得青楼薄幸名。 
七绝·书怀 
满目青山未得过，镜中无那鬓丝何。 
只言旋老转无事，欲到中年事更多。 
七绝·叹花
自是寻春去较迟，不须惆怅怨芳时。 
狂风落尽深红色，绿叶成阴子满枝。 [1]
七绝·题乌江亭
胜败兵家事不期，包羞忍耻是男儿； 
江东子弟多才俊，卷土重来未可知。 
七绝·赠别二首之一 
娉娉袅袅十三馀，豆蔻梢头二月初。 
春风十里扬州路，卷上珠帘总不如。 
七绝·赠别 二首之二 
多情却似总无情，唯觉樽前笑不成。 
蜡烛有心还惜别，替人垂泪到天明。 
七律·题宣州开元寺水阁
六朝文物草连空，天淡云闲今古同。 
鸟去鸟来山色里，人歌人哭水声中。 
深秋帘幕千家雨，落日楼台一笛风。 
惆怅无日见范蠡，参差烟树五湖东。 
七律·九日齐山登高 
江涵秋影雁初飞，与客携壶上翠微。 
尘世难逢开口笑，菊花须插满头归。 
但将酩酊酬佳节，不用登临恨落晖。 
古往今来只如此，牛山何必独沾衣。 
七律·早雁 
金河秋半虏弦开，云外惊飞四散哀。 
仙掌月明孤影过，长门灯暗数声来。 
须知胡骑纷纷在，岂逐春风一一回。 
莫厌潇湘少人处，水多菰米岸莓苔。 
七律·河湟
元载相公曾借箸，宪宗皇帝亦留神。 
旋见衣冠就东市，忽遗弓剑不西巡。 
牧羊驱马虽戎服，白发丹心尽汉臣。 
唯有凉州歌舞曲，流传天下乐闲人。 
感怀诗一首　 
时沧州用兵 
高文会隋季，提剑徇天意。扶持万代人，步骤三皇地。 
圣云继之神，神仍用文治。德泽酌生灵，沉酣薰骨髓。 
旄头骑箕尾，风尘蓟门起。胡兵杀汉兵，尸满咸阳市。 
宣皇走豪杰，谈笑开中否。[肃宗也。]蟠联两河间，烬萌终不弥。 
号为精兵处，齐蔡燕赵魏。合环千里疆，争为一家事。 
逆子嫁虏孙，西邻聘东里。急热同手足，唱和如宫徵。 
法制自作为，礼文争僭拟。压阶螭斗角，画屋龙交尾。 
署纸日替名，分财赏称赐。刳隍欦万寻，缭垣叠千雉。 
誓将付孱孙，血绝然方已。九庙仗神灵，四海为输委。 
如何七十年，汗赩含羞耻？韩彭不再生，英卫皆为鬼。 
凶门爪牙辈，穰穰如儿戏。累圣但日吁，阃外将谁寄？ 
屯田数十万，堤防常慑惴。急征赴军须，厚赋资凶器。 
因隳画一法，且逐随时利。流品极蒙尨，网罗渐离弛。 
夷狄日开张，黎元愈憔悴。邈矣远太平，萧然尽烦费。 
至于贞元末，风流恣绮靡。艰极泰循来，元和圣天子。 
元和圣天子，英明汤武上。茅茨覆宫殿，封章绽帷帐。 
伍旅拔雄儿，梦卜庸真相。勃云走轰霆，河南一平荡。 
继于长庆初，燕赵终舁强。携妻负子来，北阙争顿颡。 
故老抚儿孙，尔生今有望。茹鲠喉尚隘，负重力未壮。 
坐幄无奇兵，吞舟漏疏网。骨添蓟垣沙，血涨滹沱浪。 
祗云徒有征，安能问无状。一日五诸侯，奔亡如鸟往。 
取之难梯天，失之易反掌。苍然太行路，翦翦还榛莽。 
关西贱男子，誓肉虏杯羹。请数击虏事，谁其为我听。 
荡荡乾坤大，曈曈日月明。叱起文武业，可以豁洪溟。 
安得封域内，长有扈苗征。七十里百里，彼亦何尝争。 
往往念所至，得醉愁苏醒。韬舌辱壮心，叫阍无助声。 
聊书感怀韵，焚之遗贾生。 
赠杜秋娘诗并序 
杜秋娘，金陵女也。年十五为李锜妾。后锜叛灭，籍之入宫，有宠于景陵。穆宗即位，命秋为皇子傅 姆，皇子壮，封漳王。郑注用事，诬丞相欲去己者，指王为根，王被罪废削，秋因赐归故乡。予过金陵，感其穷且老，为之赋诗。 
京江水清滑，生女白如脂。其间杜秋者，不劳朱粉施。 
老濞即山铸，后庭千双眉。秋持玉斝醉，与唱金缕衣。 
[劝君莫惜金缕衣，劝君须惜少年时。花开堪折直须折，莫待无花空折枝。李锜长唱此辞。] 
濞即白首叛，秋亦红泪滋。吴江落日渡，灞岸绿杨垂。 
联裾见天子，盼眄独依依。椒壁悬锦幕，镜奁蟠蛟螭。 
低鬟认新宠，窈袅复融怡。月上白璧门，桂影凉参差。 
金阶露新重，闲捻紫箫吹。[晋书：盗开凉州张骏冢，得紫玉箫。] 
莓苔夹城路，南苑雁初飞。红粉羽林仗，独赐辟邪旗。 
归来煮豹胎，餍饫不能饴。咸池升日庆，铜雀分香悲。 
雷音后车远，事往落花时。燕禖得皇子，壮发绿緌緌。 
画堂授傅姆，天人亲捧持。虎睛珠络褓，金盘犀镇帷。 
长杨射熊罴，武帐弄哑咿。渐抛竹马剧，稍出舞鸡奇。 
崭崭整冠佩，侍宴坐瑶池。眉宇俨图画，神秀射朝辉。 
一尺桐偶人，江充知自欺。王幽茅土削，秋放故乡归。 
觚棱拂斗极，回首尚迟迟。四朝三十载，似梦复疑非。 
潼关识旧吏，吏发已如丝。却唤吴江渡，舟人那得知。 
归来四邻改，茂苑草菲菲。清血洒不尽，仰天知问谁。 
寒衣一匹素，夜借邻人机。我昨金陵过，闻之为嘘唏。 
自古皆一贯，变化安能推。夏姬灭两国，逃作巫臣姬。 
西子下姑苏，一舸逐鸱夷。织室魏豹俘，作汉太平基。 
误置代籍中，两朝尊母仪。光武绍高祖，本系生唐儿。 
珊瑚破高齐，作婢舂黄糜。萧后去扬州，突厥为阏氏。 
女子固不定，士林亦难期。射钩后呼父，钓翁王者师。 
无国要孟子，有人毁仲尼。秦因逐客令，柄归丞相斯。 
安知魏齐首，见断箦中尸。给丧蹶张辈，廊庙冠峨危。 
珥貂七叶贵，何妨我虏支。苏武却生返，邓通终死饥。 
主张既难测，翻覆亦其宜。地尽有何物？天外复何之？ 
指何为而捉？足何为而驰？耳何为而听？目何为而窥？ 
己身不自晓，此外何思惟。因倾一樽酒，题作杜秋诗。 
愁来独长咏，聊可以自怡。 
杂言·郡斋独酌　黄州作 
前年鬓生雪，今年须带霜。时节序鳞次，古今同雁行。 
甘英穷四海，四万到洛阳。东南我所见，北可计幽荒。 
中画一万国，角角棋布方。地顽压不穴，天迥老不僵。 
屈指百万世，过如霹雳忙。人生落其内，何者为彭殇？ 
促束自系缚，儒衣宽且长。旗亭雪中过，敢问当垆娘。 
我爱李侍中，摽摽七尺强。白羽八札弓，髀压绿檀枪。 
风前略横阵，紫髯分两傍。淮西万虎士，怒目不敢当。 
功成赐宴麟德殿，猿超鹘掠广球场。 
三千宫女侧头看，相排踏碎双明珰。 
旌竿幖幖旗(火霍)(火霍)，意气横鞭归故乡。 
我爱朱处士，三吴当中央。罢亚百顷稻，西风吹半黄。 
尚可活乡里，岂惟满囷仓。后岭翠扑扑，前溪碧泱泱。 
雾晓起凫雁，日晚下牛羊。叔舅欲饮我，社瓮尔来尝。 
伯姊子欲归，彼亦有壶浆。西阡下柳坞，东陌绕荷塘。 
姻亲骨肉舍，烟火遥相望。太守政如水，长官贪似狼。 
征输一云毕，任尔自存亡。我昔造其室，羽仪鸾鹤翔。 
交横碧流上，竹映琴书床。出语无近俗，尧舜禹武汤。 
问今天子少，谁人为栋梁。我曰天子圣，晋公提纪纲。联兵数十万，附海正诛沧。 
谓言大义不小义，取易卷席如探囊。 
犀甲吴兵斗弓弩，蛇矛燕戟驰锋芒。 
岂知三载凡百战，钩车不得望其墙。 
答云此山外，有事同胡羌。谁将国伐叛，话与钓鱼郎。 
溪南重回首，一径出修篁。尔来十三岁，斯人未曾忘。 
往往自抚己，泪下神苍茫。御史诏分洛，举趾何猖狂。 
阙下谏官业，拜疏无文章。寻僧解忧梦，乞酒缓愁肠。 
岂为妻子计，未去山林藏。平生五色线，愿补舜衣裳。 
弦歌教燕赵，兰芷浴河湟。腥膻一扫洒，凶狠皆披攘。 
生人但眠食，寿域富农桑。孤吟志在此，自亦笑荒唐。 
江郡雨初霁，刀好截秋光。池边成独酌，拥鼻菊枝香。 
醺酣更唱太平曲，仁圣天子寿无疆。 
《张好好诗》并序 
牧太和三年，佐故吏部沈公江西幕。好好年十三，始以善歌来乐籍中。后一岁，公移镇宣城，复置好好于宣城籍中。后二年，沈著作述师，以双鬟纳之。后二岁，于洛阳东城，重睹好好，感旧伤怀，故题诗赠之。 
君为豫章姝，十三才有余。翠茁凤生尾，丹叶莲含跗。 
高阁倚天半，章江联碧虚。此地试君唱，特使华筵铺。 
主公顾四座，始讶来踟蹰。吴娃起引赞，低徊映长裾。 
双鬟可高下，才过青罗襦。盼盼乍垂袖，一声雏凤呼。 
繁弦迸关纽，塞管裂圆芦。众音不能逐，袅袅穿云衢。 
主公再三叹，谓言天下殊。赠之天马锦，副以水犀梳。 
龙沙看秋浪，明月游东湖。自此每相见，三日已为疏。 
玉质随月满，艳态逐春舒。绛唇渐轻巧，云步转虚徐。 
旌旆忽东下，笙歌随舳舻。霜凋谢楼树，沙暖句溪蒲。 
身外任尘土，樽前极欢娱。飘然集仙客，讽赋欺相如。 
聘之碧瑶佩，载以紫云车。洞闭水声远，月高蟾影孤。 
尔来未几岁，散尽高阳徒。洛阳重相见，婥婥为当垆。 
怪我苦何事，少年垂白须。朋游今在否，落拓更能无。 
门馆恸哭后，水云秋景初。斜日挂衰柳，凉风生座隅。 
洒尽满襟泪，短歌聊一书。